**ROMÂNIA** (Nu produce efecte juridice)\*

**JUDEŢUL MUREŞ**

**MUNICIPIUL TÎRGU MUREŞ**

**D.A.S.C.P.C.**

**Serviciul Relaţii Interne şi Internaţionale Inițiator**

**Nr. 40562 / 08.08.2025 Primar**

 **Soós Zoltán**

**Referat de aprobare**

**privind finanţarea din bugetul local a indemnizației în valută**

**pentru specialistul selectat și admis la cursul de perfecționare intitulat Management Urban și Dezvoltare Urbană, în vederea deplasării la Paris (Franța), în perioada 12-18 octombrie 2025**

În perioada 13-17 octombrie 2025, la Paris va avea loc un curs de perfecționare de scurtă durată dedicat tematicii **Management Urban și Dezvoltare Durabilă**, care se va ține la Institutul Național pentru Funcționarii Publici ( French National Institute of Public Service – INSP). Taxa de școlarizare este acoperită de o Bursă Guvernamentală Franceză ( French Goverment Scolarship – BGF), care a fost acordată candidaților acceptați.

Candidatul selectat și admis de către Institutul Național pentru Funcționarii Publici (INSP) în urma derulării procesului de aplicare a candidaturii pentru cursul de perfecționare mai sus-menţionat și câștigării Bursei Guvernamentale Franceze ( Bourse de Gouvernement Francais – BGF) este doamna Arhitect-șef Miheț Florina-Daniela.

Perioada deplasării doamnei Arhitect-șef Miheț Florina-Daniela va fi între 12 și 18 octombrie 2025.

Drepturile şi obligaţiile personalului trimis în străinătate pentru îndeplinirea unor misiuni cu caracter temporar sunt reglementate de H.G. 518/1995, modificată și completată.

Cazarea este inclusă și acoperită de Bursa Guvernamentală Franceză (BGF). Achitarea cheltuielilor cu transportul / biletelor de avion rămâne în sarcina beneficiarului cursului.

Categoriile de diurne sunt stabilite în anexa la hotărârea mai sus menționată, natura deplasării în cazul de față înscriindu-se la categoria I de deplasare.

- **diurnă:**

6 zile / 1 persoană/ Franța – 6 x 1 x 35 euro = 210 euro (respectiv 1065,00 lei, calculat la curs BNR comunicat în data de 7 august 2025 de 1 euro = 5,0736 lei);

- **transport**: *bilet de avion și transfer de la aeroportul din (Beauvais) Paris la cazare și retur*: 250 euro (respectiv 1268,00 lei calculat la curs BNR comunicat în data de 7 august 2025 de 1 euro = 5,0736 lei);

 *carburant*: 249,00 lei pentru transport cu autoturism personal de la Târgu Mureș la aeroport la Cluj Napoca și retur (tur-retur in data de 12 octombrie și tur-retur în data de 18 octombrie), conform decont atașat

Total cheltuieli: diurnă 210 euro (respectiv 1065,00 lei, conform cursului valutar BNR comunicat în data de 7 august 2025 de 1 euro= 5,0736), cheltuieli de transport (bilet avion, transfer, carburant) în valoare de 1517,00 lei.

Total cheltuieli deplasare = 2582,00 lei

Având în vedere cele prezentate mai sus, supunem pentru analiză şi aprobarea dumneavoastră proiectul de hotărâre privind finanţarea din bugetul local a sumei necesară cheltuielilor de deplasare.

Anexe: e-mail ( adresă) Stefan Josan -Biroul de Cooperare și acțiuni culturale de la Ambasada Franței în România, înregistrat cu nr. 40560 din 08.08.2025

 Director executiv adj. D.A.S.C.P.C. Șef serviciu,

 Cosmin Blaga Aurel Trif

 Întocmit,

1 ex., insp. superior, Vlaic Mirela

\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art. 129, art. 139 din O.U.G. nr. 57/2019 privind Codul Administrativ

**ROMÂNIA PROIECT**

**JUDEŢUL MUREȘ (Nu produce efecte juridice)\***

**CONSILIUL LOCAL AL MUNICIPIULUI TÂRGU MUREŞ**

 **Inițiator,**

 **PRIMAR**

 **SOÓS ZOLTÁN**

**Hotărârea nr.\_\_\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_2025**

**privind finanţarea din bugetul local a indemnizației în valută**

**pentru specialistul selectat și admis la cursul de perfecționare intitulat Management Urban și Dezvoltare Urbană, în vederea deplasării la Paris (Franța),**

 **în perioada 12-18 octombrie 2025**

Consiliul local al municipiului Târgu Mureş, întrunit în şedinţă ordinară de lucru,

**Având în vedere:**

* Referatul de aprobare nr. 40562 din 08.08.2025, inițiat de Primarul Municipiului Târgu Mureș prin Serviciul Relații Interne și Internaționale, privind finanţarea din bugetul local a indemnizației în valută pentru specialistul selectat și admis la cursul de perfecționare intitulat Management Urban și Dezvoltare Urbană, în vederea deplasării la Paris (Franța), în perioada 12-18 octombrie 2025;
* Raportul de specialitate nr. \_\_\_\_\_\_­­­­­\_\_\_\_\_\_\_\_\_al Direcției Juridice, Contencios Administrativ și Administrație Publică Locală,
* Raportul de specialitate nr. \_\_\_\_\_\_\_\_\_\_\_\_\_\_\_\_\_\_\_ al Direcției Economice,
* Raportul Comisiilor de specialitate din cadrul Consiliului local municipal Târgu Mureș.

**În conformitate cu prevederile:**

* art. 2 lit. a, lit. c, art. 3, art. 5 din H.G. nr. 518/1995, cu completările şi modificările ulterioare, privind unele drepturi şi obligaţii ale personalului trimis în străinătate pentru îndeplinirea unor misiuni cu caracter temporar, modificată și completată,
* art. 14 din Legea nr. 273/2006 privind finanțele publice locale, cu modificările și completările ulterioare.

**În temeiul prevederilor** art. 129, alin. (2) lit. „e”, art. 139 alin. (1) și art. 196 alin. (1) lit. „a” și art. 243, alin (1), lit. „a”, din O.U.G. nr. 57/2019 privind Codul administrativ, cu modificările și completările ulterioare.

**Hotărăşte:**

**Art. 1** Se aprobă finanţarea din bugetul local a indemnizației în valută pentru specialistul selectat și admis la cursul de perfecționare intitulat Management Urban și Dezvoltare Urbană, în vederea deplasării la Paris (Franța), în perioada 12-18 octombrie 2025.

**Art. 2** Indemnizația în valută pentru doamna Miheț Florina – Daniela este în valoare de 210 euro diurnă (respectiv 1065,00 lei, conform cursului valutar BNR comunicat în data de 7 august 2025 de 1 euro = 5,0736 lei), cheltuieli de transport (bilet avion, transfer, carburant) în valoare de 1517,00 lei.

Total cheltuieli deplasare = 2582,00 lei

**Art. 3** În şedinţa imediat următoare doamna Arhitect-șef Miheț Florina-Daniela va prezenta o informare cu privire la desfăşurarea acestui curs.

**Art. 4** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin Serviciul Relaţii Interne şi Internaţionale şi Direcţia Economică.

**Art. 5** În conformitate cu prevederile art. 252, alin.(1), lit. „c” și ale art. 255 din O.U.G. nr. 57/2019 privind Codul Administrativ, precum și ale art. 3, alin. (1) din Legea nr. 554/2004

privind contenciosul administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art. 6** Prezenta hotărâre se comunică:

* Serviciului Relații Interne și Internaționale
* Direcției economice

**Viză de legalitate**

**Secretar General al Municipiului Târgu Mureş**

**Bordi Kinga**

\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art. 129, art. 139 din O.U.G. nr. 57/2019 privind Codul Administrativ, cu modificările și completările ulterioare